Dominic Fritz este candidatul Dreptei Unite la Primăria Timişoara
Partidele din alianţa Dreapta Unită au anunţat, vineri, într-o conferinţă comună la Timişoara, că îl susţin pe Dominic Fritz pentru un nou mandat de primar al Timişoarei.
Dominic Fritz a lansat un apel către cetăţenii Timişoarei şi a subliniat necesitatea unei reacţii puternice la ceea ce consideră a fi o ameninţare majoră la adresa democraţiei şi a direcţiei oraşului.
"9 iunie va fi un referendum pentru încrederea în noul proiect al lui Klaus Iohannis de a păcăli românii încă o dată, cu alianţa PSD-PNL. România e în pericol şi ne uneşte crezul că trebuie să ne unim cu forţă, curaj şi cu determinare ca să oprim o coaliţie mare, care vrea să acapareze toate instituţiile statului în România. Klaus Iohannis a câştigat aici alegerile şi în 2014, şi în 2019, cu un scor zdrobitor. Peste 250.000 de timişeni l-au ales în 2019 pentru că a făcut promisiunea fermă că vrea să elibereze această ţară de ameninţarea PSD. Încrederea timişorenilor în Klaus Iohannis a fost crunt înşelată, a fost o trădare", a declarat Dominic Fritz, primarul în funcţie al Timişoarei.
Preşedintele Forţa Dreptei, Ludovic Orban, consideră că alierea forţelor democratice, de dreapta, este singura variantă de a scăpa România de PSD. Ludovic Orban l-a caracterizat pe Dominic Fritz drept un primar serios cu anvergură europeană, care are soluţii pe termen lung pentru Timişoara.
Este un primar care, chiar dacă nu vorbeşte foarte mult, este preocupat de problemele din viaţa de zi cu zi ale cetăţenilor. Este preocupat permanent să găsească soluţii care stau în picioare, care să rezolve. Este un om integru, un om extrem de serios, un om care reprezintă o garanţie că Timişoara se va dezvolta în continuare", a declarat Ludovic Orban, preşedinte Forţa Dreptei.
Ligia Dugulescu, preşedinta PMP Timiş, a cerut generaţiei Revoluţiei din decembrie 1989 să-şi facă şi ea partea.
"Să nu fim indiferenţi, ci să luptăm pentru ceea ce ştim că este bun pentru România, pentru demnitatea românilor, pentru libertatea noastră care nu este garantată şi pentru care trebuie luptat în fiecare zi. Şi eu îmi doresc ca anul acesta, împreună cu această echipă minunată, să reuşim acest lucru", a declarat Ligia Dugulescu, preşedinta PMP Timiş.
Tag-uri:
loading...
Ştirile orei
08 mar, 18:48
08 mar, 18:58
08 mar, 18:54
ECONOMICA.NET
DAILYBUSINESS.RO
STIRIDESPORT.RO
ROMANIATV.NET
FEMINIS.RO
ARTICOLE PE ACEEAŞI TEMĂ
x
25 sep, 10:27
25 sep, 09:57